CIMB ชูเท่าเทียมทางเพศ เปิดโอกาสให้คู่รัก LGBTQ+ กู้ร่วมซื้อบ้านได้แล้ว
ธนาคาร ซีไอเอ็มบี ไทย (CIMB Thai) สนับสนุนความเท่าเทียมทางเพศ ปล่อยแคมเปญสินเชื่อบ้าน “มาคู่ กู้ง่าย” สำหรับคู่รักเพศเดียวกันให้กู้ร่วมกันได้ ทั้งสินเชื่อรีไฟแนนซ์บ้าน สินเชื่อซื้อบ้านมือหนึ่ง บ้านมือสอง และสินเชื่อบ้านอเนกประสงค์ มอร์เกจพาวเวอร์
1 ก.พ. 2566

ธนาคาร ซีไอเอ็มบี ไทย ออกแคมเปญสินเชื่อบ้าน “มาคู่ กู้ง่าย” สำหรับคู่รักเพศเดียวกันสามารถสมัครสินเชื่อบ้าน ร่วมกันได้ ไม่ว่าจะเป็นสินเชื่อรีไฟแนนซ์บ้าน สินเชื่อซื้อบ้านมือหนึ่ง บ้านมือสอง และสินเชื่อบ้านอเนกประสงค์ มอร์เกจพาวเวอร์ ซึ่งเป็นทางเลือกที่เปิดโอกาสให้คู่รักเพศเดียวกันที่ต้องการรีไฟแนนซ์เพื่อลดภาระดอกเบี้ย หรือสร้างอนาคตโดยเป็นเจ้าของบ้านร่วมกัน เข้าถึงสินเชื่อได้ง่ายขึ้น
 
โดยมีเงื่อนไขให้ถือกรรมสิทธิ์ในหลักประกันร่วมกัน และผู้กู้เป็นพนักงานประจำ หรือเจ้าของกิจการ ที่มีรายได้ 30,000 บาทขึ้นไป ปัจจุบัน ธนาคารฯ เสนอ สินเชื่อรีไฟแนนซ์บ้าน ดอกเบี้ยต่ำ ฟรี ค่าประเมินราคาหลักทรัพย์ ฟรี ค่าอาการแสตมป์ และฟรี ค่าเบี้ยประกันอัคคีภัย 3 ปีแรก และสินเชื่อบ้านใหม่ บ้านมือสอง ดอกเบี้ยจูงใจ ฟรี ค่าประเมินราคาหลักทรัพย์